OpenLLM-France/wikimedia huggingface dataset:
# Callulops doriae

Callulops doriae és una espècie de granota de la família dels microhílids. Es distribueix per la meitat est per l'illa principal de Papua Nova Guinea i també a l'illa Tagula, a l'arxipèlag Louisiade. S'ha trobat fins als 1.520 metres d'altitud. Allà on es troba, és comuna.
Viu al terra de la selva. Els mascles canten des d'arbres baixos i des d'esquerdes en les roques. Com altres espècies del gènere, presumiblement es reprodueixen per desenvolupament directe.

## Referències

* 1 2 «Callulops doriae» (en anglès). IUCN Red List. Stephen Richards, David Bickford. 2004. [Consulta: 5 setembre 2014].
# Cycloramphus lutzorum

Cycloramphus lutzorum és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Heyer, R. & Pimenta, B. 2004. Cycloramphus lutzorum. Llista Vermella d'Espècies Amenaçades de la UICN 2006. Consulta: 16 de gener de 2008.
# Torquay United Football Club

El Torquay United Football Club és un club de futbol anglès de la ciutat de Torquay, Devon.

## Història

El Torquay United nasqué el 1899 fundat per un grup d'ex escolars sota el lideratge del sergent major Edward Tomney. Després d'alguns amistosos ingressà a l'East Devon League i es traslladà a l'estadi Recreation Ground, mentre que l'estadi Plainmoor era ocupat pel Torquay Athletic Rugby Club. El 1904 l'Athletic llogà el camp de Recreation Ground i a Plainmoor marxà el club Ellacombe FC, restant el United sense casa, pel que retornà al seu primer estadi a Teignmouth Road. Més tard compartí camp amb el Torquay Cricket Club a Cricketfield Road. El 1909 guanyà el seu primer títol a la Torquay and District League. Un any més tard es fusionà amb el rival local Ellacombe FC i adoptà el nom Torquay Town FC, traslladant-se a Plainmoor, l'actual estadi. La temporada 1911-12 guanyà la Plymouth and District League.
L'any 1921 el Town i un altre club local, el Babbacombe FC, es fusionaren adoptant novament el nom Torquay United. Aquest ingressà a la Southern League i el 1923 a la Southern League Western section, essent-ne campió l'any 1927. Després de diversos intents, aquest mateix any el club fou acceptat a la Football League Third Division. Durant aquests anys canvià el seu uniforme, de blau clar i fosc a banc i negre. L'any 1954 adoptà un nou uniforme daurat i blau, que es manté avui dia. En finalitzar la temporada 1957-58, el club descendí a la nova Football League Division Four. Fins a la temporada 2006-07 el club combina la tercera i quarta divisió anglesa. Aquesta temporada, després de 80 anys a la Football League, descendí a la categoria Conference Premier. Dues temporades més tard aconseguí retornar a la Football League Two.

## Palmarès

* Southern League (Western Section):
** 1926/27
* Plymouth and District League:
** 1911/12
* Torquay and District League:
** 1908/09
* Devon Senior Cup:
** 1910/11 and 1921/22
* Devon Bowl/Devon St Luke's Bowl:
** 1934, 1935, 1937, 1946, 1948, 1949, 1955 (compartit), 1958, 1961, 1970, 1971, 1972, 1996 (compartit), 1998, 2007

## Referències

* ↑ Local Studies: History of Torquay United Arxivat 2013-10-12 a Wayback Machine. Torbay Council. 31 de desembre de 2012. Consultat 2012-12-19.
* ↑ Search for Edward Tomney Painting Arxivat 2013-05-05 at Archive.is This is Devon. 12 Novembre 2010. Consultat 2012-12-19.
* ↑ Torquay United - Club History Arxivat 2012-07-27 a Wayback Machine. Torquay United F.C. 6 agost 2012. Consultat 2012-12-19.
* ↑ Kit History: Torquay United HistoricalFootballKits.co.uk. 18 agost 2012. Consultat 2012-12-19.
* ↑ «Torquay lose Football League spot». BBC Sport, 14-04-2007 [Consulta: 19 abril 2007].

## Enllaços externs

* Lloc web oficial del club Arxivat 2005-08-24 a Wayback Machine.
* Fòrum no oficial
# Ángel de las Heras Díaz

Ángel de las Heras Díaz (Toledo, 19 de juliol de 1957) fou un ciclista espanyol, que va ser professional del 1981 al 1987. En el seu palmarès destaca la victòria final a la Volta a Burgos.

## Palmarès

* 1980
** Vencedor d'una etapa a la Volta a Segòvia
* 1982
** Vencedor d'una etapa a la Volta a Burgos
* 1983
** 1r a la Volta a Burgos

### Resultats a la Volta a Espanya

* 1981. 16è de la classificació general
* 1983. 20è de la classificació general
* 1984. 24è de la classificació general
* 1985. 22è de la classificació general
* 1987. 43è de la classificació general

### Resultats al Giro d'Itàlia

* 1987. 45è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Crash! Boom! Bang! (àlbum)

Crash! Boom! Bang! és el cinquè álbum de la banda Roxette (quart d'estudi), realitzat el 1994. En tindria cinc senzills: "Sleeping in My Car", "Crash! Boom! Bang!", "Fireworws", "Run to You" i "Vulnerable".
A Europa va estar No.1 a Suècia i Suïssa; i el No.2 a Alemanya i Austràlia. Però, als Estats Units fou distribuït a través dels restaurants McDonalds denominat Favorites from Crash! Boom! Bang! amb només deu pistes de l'original.

## Llista de cançons

* "Harleys & Indians (Riders in the Sky)" - 3:15
* "Crash! Boom! Bang!" - 5:02
* "Fireworks" - 3:58
* "Run to You" - 3:39
* "Sleeping in My Car" - 3:47
* "Vulnerable" - 5:03
* "The First Girl on the Moon" - 3:11
* "Place Your Love" - 3:09
* "I Love the Sound of Crashing Guitars" - 4:49
* "What's She Like?" - 4:16
* "Do You Wanna Go the Whole Way" - 4:11
* "Lies" - 3:41
* "I'm Sorry" - 3:10
* "Love Is All (Shine Your Light on Me)" - 6:41
* "Go to Sleep" - 3:58
* L'edició del CD del Japó inclou una cançó bonus (pista dotze), es tracta de "Almost Unreal" que pertany a la banda sonora del film Mario Bros.

## Enllaços externs

* Web oficial
* Run to Roxette Arxivat 2009-02-02 a Wayback Machine., web per a fans en diverses llengües
# Arturo Godoy

Arturo Godoy (Iquique, 10 d'octubre de 1912 - ibídem, 27 d'agost de 1986) va ser un boxejador xilè de la categoria de pes pesant. Va assolir un palmarès de 124 combats, 87 victòries (49 per K.O.), 23 derrotes i 12 empats.

## Biografia

Després d'una intensa preparació a Cuba, va donar el gran salt a la boxa mundial i va prosseguir la seva carrera als Estats Units, on va demostrar el seu poder a Tampa, Miami, El Paso i Palm Beach. Després d'un viatge a Espanya, va tornar a Sud-amèrica on va derrotar a Cámpolo. Després viatja a Santiago i li guanya en fàcil combat a Eduardo Primo, José Caratoli i empata amb Tommy Loughram. Després li guanya al Brasil, a Primo i venç per knockout al llegendari campió argentí, el "Toro de las Pampas" Luis Ángel Firpo. La seva gran carrera aniria en ascens quan debuta al Madison Square Garden el 1936, davant de Leroy Haynes i Al Ettore amb qui empata en la seva gran presentació als Estats Units. El mateix any noqueja al llegendari Jack Ropper.
A finals dels anys trenta, prosseguint amb la seva carrera als EUA i sota la conducció del seu nou entrenador Lou Brix, després de guanyar consecutivament a Otis Thomas, Art Sikes, Tony Galento (per punts) i empatar amb Strickland, Godoy és considerat entre els deu millors boxejadors del món.
Pràcticament en arribar a 1940, torna a combatre a Sud-amèrica i li guanya a Birkie, per després prendre-li el títol continental a Santiago Lovell. No obstant això, durant la baralla de defensa del títol, amb un foul desqualificador, Primo li arrabassa el cinturó continental.

### Últims anys

Ja retirat del món de la boxa, Godoy va morir el 27 d'agost de 1986 als 73 anys com a resultat d'un càncer.

## Referències

* ↑ Perfil de Godoy Arxivat 2015-04-19 a Wayback Machine. a BoxRec.com (anglès)

## Enllaços externs

* Vídeo Joe Louis -vs- Arturo Godoy I 1940
* Vídeo Joe Louis -vs- Arturo Godoy II 1940
* Boxa (1939-1945) Arxivat 2012-05-19 a Wayback Machine. (castellà)
# Can Simon (Fogars de la Selva)

Can Simon és un edifici del municipi de Fogars de la Selva (Selva) inclosa en l'Inventari del Patrimoni Arquitectònic de Catalunya.

## Descripció

El mas de Can Simon està situat a una de les ribes de la Tordera, al centre d'un gran meandre de la Tordera a causa del Turó de Can Simó (111 m). Es tracta d'un conjunt d'edificis format per dues estructures d'habitatge i dues de magatzem, serveis i estabulació de bestiar. Tot plegat gira al voltant d'un pati que està tancat amb una paret. La casa principal té dues plantes i la coberta de doble vessant a laterals. Es pot veure que la part dreta està realçada, cosa que es pot deure a una remodelació o bé a l'adaptació al terreny.
La façana principal, arrebossada i sense pintar, consta d'un gran portal amb forma d'arc de mig punt i quatre finestres emmarcades de pedra sorrenca. Pel que fa a les finestres, tenen els ampits decorats, algunes presenten tres grans blocs de suport amb espitllera sota la fiestra i les llindes, quan no són decorades amb un petit arc conopial al centre, són motllurades o amb els controns rebaixats.
La casa data dels segles xvi i xvii. Molt reformada durant els dos segles següents.

## Referències

* 1 2 3 «Can Simon». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2015].
# Higashi (Sapporo)

Higashi o Higashi-ku (東区) és un dels deu districtes de la ciutat de Sapporo, a Hokkaido, Japó. El nom del districte vol dir en català literalment "est", indicant així la seua situació geogràfica a la ciutat.

## Geografia

El districte de Higashi limita amb els districtes de Kita, Chūō i Shiroishi així com amb els municipis d'Ebetsu i Tōbetsu. L'àrea del districte és de 57,13 quilòmetres quadrats. El riu Toyohira entre d'altres passa pel districte de Higashi.
El 1972 Sapporo va assolir l'estatus de ciutat designada pel govern, establint-se així el nou districte de Higashi. El 1988 va arribar a Higashi-ku la línia Tōhō del metro de Sapporo, obrint noves estacions al districte.

### Llocs destacats

* Parc Moerenuma
* Museu de la cervesa Sapporo

## Història

Originalment, al terreny on actualment es troba el districte de Higashi hi havien els pobles de Naebo i Okadama, fundats per pioners l'any 1870. El 1902 els pobles de Naebo, Okadama i Kariki van passar a formar part de Sapporo cubrint aproximadament el mateix terreny que en el futur seria el districte de Higashi.

## Transport
### Ferrocarril

* Metro de Sapporo

### Aire

* Aeroport d'Okadama

### Carretera

* Autopista Sasson
* Nacional 5

## Referències

* 1 2 The history of the reclamation of Higashi-ku Arxivat 2007-10-29 a Wayback Machine.
# Tossal Rodó (Cabra del Camp)

* Aquest article tracta sobre la muntanya de Cabra del Camp. Vegeu-ne altres significats a «Tossal Rodó».
El Tossal Rodó és una muntanya de 629 metres que es troba al municipi de Cabra del Camp, a la comarca catalana de l'Alt Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Randolph (Nebraska)

Randolph és una població dels Estats Units a l'estat de Nebraska. Segons el cens del 2000 tenia 955 habitants.

## Demografia

Segons el cens del 2000, Randolph tenia 955 habitants, 409 habitatges, i 265 famílies. La densitat de població era de 392,3 habitants per km².
Dels 409 habitatges en un 27,1% hi vivien nens de menys de 18 anys, en un 57,5% hi vivien parelles casades, en un 5,9% dones solteres, i en un 35% no eren unitats familiars. En el 33% dels habitatges hi vivien persones soles el 21,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,83.
Per edats la població es repartia de la següent manera: un 22,7% tenia menys de 18 anys, un 5% entre 18 i 24, un 22,8% entre 25 i 44, un 18,3% de 45 a 60 i un 31,1% 65 anys o més.
L'edat mediana era de 45 anys. Per cada 100 dones de 18 o més anys hi havia 84 homes.
La renda mediana per habitatge era de 30.486 $ i la renda mediana per família de 40.000 $. Els homes tenien una renda mediana de 28.125 $ mentre que les dones 13.500 $. La renda per capita de la població era de 19.343 $. Aproximadament el 4,9% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Randolph». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Randolph». American Fact Finder. Oficina del Cens dels Estats Units, 12-01-2010.
# Zulo (pel·lícula)

Zulo és una pel·lícula espanyola de thriller psicològic de baix pressupost del 2006, el primer llargmetratge dirigit per Carlos Martín Ferrera, qui n'és també autor de la història. Va ser rodada durant tot un any, de manera que es pot veure clarament la degradació física del protagonista. El 95% de la pel·lícula està gravada a l'interior d'un pou de 2,80 metres de diàmetre per 6 metres d'altura. Pretén fer una reflexió sobre la llibertat, la tortura i la supervivència de "qualsevol" ésser humà tancat en una realitat.Ha estat doblada al català.

## Sinopsi

Miguel és un home corrent que desperta en un zulo sense saber-ne raons. D'antuvi creu que és algun error, però més tard es torna real. És vigilat per dos encaputxats, les úniques persones a les que pot veure, i amb les que no pot negociar. Inicia aleshores un procés de resignació i de lluita per la seva pròpia supervivència, primer física i després psicològica.

## Repartiment

* Jaume García Arija... Miguel
* Enric López ... Segrestador 1
* Isak Férriz ... Segrestador 2

## Premis

* Festival Internacional de Cinema Fantàstic de Catalunya: Premi de la Crítica
* Fantasporto: Premi al millor actor (Jaume García Arija).

## Referències

* ↑ "Buscaba algo diferente que se incrustara en las retinas del espectador", hoycinema.abc.es, 6 de juny de 2006
* ↑ 'Zulo' recrea como metáfora la infamia de la falta de libertad, EL País, 21 de juliol de 2006
* ↑ Zulo a esdir.cat
* ↑ Zulo, al web de Fotogramas
* ↑ Jaume García Arija, protagonista de "Zulo", premio al Mejor Actor en FANTASPORTO 2006, mundoplus.tv, març de 2006
# Castigaleu

Castigaleu és una vila i municipi a la comarca de la Ribagorça de la Franja de Ponent, situat a la vall alta del riu de Queixigar. Castigaleu, cap municipal, està a 836 metres d'altitud. El terme és accidentat pels contraforts occidentals de la serra de Palleroa i la serra de Giró.
L'església parroquial és dedicada a sant Martí.
Celebra les seves festes el 28 d'agost.

## Entitats de població

* Sant Llorenç, al sud del municipi.
* Trucafort, antiga quadra de Castigaleu.
* Santes Masses, despoblat.

## Referències

* 1 2 3 «Castigaleu». Gran Enciclopèdia Catalana. Barcelona: Grup Enciclopèdia Catalana.
* ↑ «Gran Enciclopèdia Aragonesa, Castigaleu». Arxivat de l'original el 2016-06-07. [Consulta: 7 setembre 2016].
* ↑ «Castigaleu». Gran Enciclopèdia Catalana. Barcelona: Grup Enciclopèdia Catalana.
* ↑ «Castigaleu». Gran Enciclopèdia Catalana. Barcelona: Grup Enciclopèdia Catalana.
# Can Simon (Olot)

Can Simon és una obra noucentista d'Olot (Garrotxa) inclosa a l'Inventari del Patrimoni Arquitectònic de Catalunya.

## Descripció

És un xalet de planta rectangular amb teulat a quatre aigües que disposa de planta principal i pis superior. La façana principal -estucada amb beix i elements decoratius fets amb terracota vermella, igual que la porta d'accés al jardí- té un cos avançat format una porxada amb arcs de mig punt. Sota la cornisa, sostinguda per mènsules, hi ha un triple fris amb dents de serra, garlandes amb fulles i fruits i plaques llises. Es conserva perfectament.

## Història

L'any 1916, Manuel Malagrida, un olotí que havia fet fortuna a Amèrica, va encarregar a l'arquitecte Joan Roca i Pinet el projecte de l'eixample d'Olot que havia d'estendre's entre el passeig de Barcelona, el riu Fluvià i la Torre Castanys. Seguint les indicacions de Malagrida, Roca va plantejar un model de ciutat-jardí per a l'eixample -amb zones verdes i xalets unifamiliars-, i dibuixà una disposició radio-cèntrica de carrers amb dos focus: la plaça d'Espanya i la plaça d'Amèrica, units pel Pont de Colom. Així es planejà, també, el carrer Vilanova amb cases unifamiliars de poca alçada i jardí. No seran cases amb les pretensions d'aquelles situades en ple eixample, però tindran elements arquitectònics i decoratius molt notables.

## Referències

* 1 2 «Can Simon». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2016].
# Higashikawa

Higashikawa (東川町, Higashikawa-chō) és una vila i municipi de la subprefectura de Kamikawa, a Hokkaido, Japó i pertanyent al districte de Kamikawa. Higashikawa, igual que la majoria de municipis del seu voltant, és una vila agrària i amb poca població.

## Geografia

La vila de Higashikawa es troba localitzada al centre geogràfic de la subprefectura de Kamikawa, al centre de l'illa de Hokkaido. El terme municipal de Higashikawa limita amb els de Kamikawa al nord i a l'est, amb Biei al sud, amb Higashi-Kagura a l'oest i amb Asahikawa, la capital subprefectural, al nord i nord-oest.

## Història

L'any 1906 es va crear el poble de Higashikawa (東川村, Higashikawa-mura) com una escissió de l'actualment desapareguda vila de Higashi-Asahikawa. L'any 1959, Higashikawa va assolir la seua actual categoria de vila.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 8.009 | 8.406 | 9.036 | 10.754 | 10.139 | 8.204 | 7.774 |
| 1990 | 2000 | 2010 | 2020 | 2030 | 2040 | 2050 |
| 7.418 | 7.671 | 7.859 | 8.295 | - | - | - |

## Transport
### Ferrocarril

A la vila de Higashikawa no hi ha cap estació de ferrocarril, sent la més propera l'estació d'Asahikawa, a la capital subprefectural: Asahikawa.

### Carretera

Pel terme municipal de Higashikawa no passa cap carretera nacional, només les d'àmbit prefectural.

## Agermanaments

Higashikawa està agermanada amb els següents municipis:
* Canmore, província d'Alberta, Canadà. (12 de juliol de 1989)
* Rūjiena, municipi de Rūjiena, Letònia. (17 de juliol de 2008)
* Aniva, óblast de Sakhalín, Rússia. (18 de setembre de 2019)

## Referències

* ↑ https://map.yahoo.co.jp/address?ac=01458
* ↑ http://www.kamikawa.pref.hokkaido.lg.jp/gyosei/machi/index.htm
* ↑ Statistics Bureau of Japan
* ↑ https://town.higashikawa.hokkaido.jp/about/sister-cities.php
# Charmoille (Alt Saona)

Charmoille és un municipi francès, situat al departament d'Alt Saona i a la regió de Borgonya - Franc Comtat.
# Tossal Rodó

«Tossal Rodó» té aquests significats:
* Tossal Rodó (Algerri), cim del municipi d'Algerri (Noguera)
* Tossal Rodó (Cabra del Camp), cim del municipi de Cabra del Camp (Alt Camp)
* Tossal Rodó (Cercs), muntanya del municipi de Cercs (Berguedà)
* Tossal Rodó (Guardiola de Berguedà), cim del municipi de Guardiola de Berguedà (Berguedà)
* Tossal Rodó (Castelldans), cim del municipi de Castelldans (Garrigues)
* Tossal Rodó (Fontanals de Cerdanya), cim del municipi de Fontanals de Cerdanya (Cerdanya)
* Tossal Rodó (Guixers), cim dels municipis de Gòsol (Berguedà) i Guixers (Solsonès)
* Tossal Rodó (Granyanella), cim del municipi de Granyanella (Segarra)
* Tossal Rodó (Navès), cim del municipi de Navès (Solsonès)
* Tossal Rodó (Odèn), cim del municipi d'Odèn (Solsonès)
* Tossal Rodó (Os de Balaguer), cim del municipi d'Os de Balaguer (Noguera)
* Tossal Rodó (Santa Coloma de Queralt), cim del municipi de Santa Coloma de Queralt (Conca de Barberà)
* Tossal Rodó (Tarrés), cim dels municipis de Tarrés (Garrigues) i Vimbodí i Poblet (Conca de Barberà)
* Tossal Rodó (Vilaplana), cim del municipi Vilaplana (Baix Camp)

## Vegeu també

* Puig Rodó
* Turó Rodó
# Émile Boutroux

Émile Boutroux (Montrouge, 28 de juliol de 1845 - París, 22 de novembre de 1921) va ser un filòsof francès.

## Vida i Obra

Boutroux va estudiar, a partir de 1866 a l'École normale supérieure. Després de graduar-se, va continuar estudis fins al 1870 a la universitat de Heidelberg on va rebre la influència de Félix Ravaisson-Mollien. El 1874 va obtenir el doctorat a la universitat de París, defensant que les lleis de la natura tenien més contingencies de les que els científics de la seva època estaven disposats a admetre.
El 1876 es va casar a Nancy amb Aline Poincaré, germana del gran matemàtic francès Henri Poincaré; aquest fet el va inclinar en certa manera de la filosofia a la filosofia de la ciència. La seva amistat amb el matemàtic va influenciar la seva obra posterior.
De 1877 a 1887 va ser professor a l'École normale supérieure i, a partir de 1887, catedràtic d'història de la filosofia moderna de La Sorbona. Les seves relacions amb els germans Jules i Paul Tannery, també van fer que s'interessés sobre la contingència de procés històric.
Boutroux és considerat el renovador de la filosofia francesa de finals del segle xix, perquè, institucionalment, es troba en el centre de les xarxes administratives d'ensenyament de la filosofia a França.

## Referències

* ↑ Capeillères, 1998, p. 407.
* ↑ Guitton, 1968, p. 92.
* ↑ Guitton, 1968, p. 92-93.
* ↑ Capeillères, 1998, p. 426.
* ↑ Guitton, 1968, p. 93.
* ↑ Capeillères, 1998, p. 408-409.

## Bibliografia

* Guitton, Jean. Regards sur la pensée française, 1870-1940, leçons de captivité (en (francès)). Beauchesne, 1968.
* Capeillères, Fabien «Généalogie d'un néokantisme français à propos d'Émile Boutroux» (en (francès)). Revue de Métaphysique et de Morale, Num. 3, 1998, pàg. 405-442. ISSN: 0035-1571.

## Enllaços externs

* «Émile BOUTROUX». Acadèmie française. [Consulta: 13 maig 2018].
# Castiglione Cosentino

Castiglione Cosentino és un municipi italià, dins de la província de Cosenza, que limita amb els municipis de Rende, Rose i San Pietro in Guarano a la mateixa província.

## Evolució demogràfica

Població censada al municipi de Castiglione Cosentino :
| Notes: | Elaboració gràfica per part de la Viquipèdia |
| | Font: ISTAT (Institut Nacional d'Estadística) |

## Referències

* ↑ «CensimentoPopolazione» (en italià). ISTAT - Istituto nazionale di statistica, 2011.

## Enllaços externs

* «Pàgina web oficial de Castiglione Cosentino» (en italià).